༈ །གྲུབ་རིགས་རྒྱུ་སྐར་དབུས་ན་དེའི་བདག་བཞིན། །སྤངས་རྟོགས་ཉ་བའི་གང་བ་
མངོན་མཐོ་ཞིང་། །བསིལ་ཟེར་བདུད་རྩིར་ཐར་འདོད་མགྲོན་གཉེར་བ། །རྣམ་འདྲེན་རི་དྭགས་རྟགས་ཅན་དེས་སྐྱོངས་ཤིག །དེ་ཡང་བསྐྱེད་རྫོགས་ལ་རྒྱུད་སྡེ་དང་བསྟུན་པའི་
བཤད་ཚོད་མང་ཡང་། ལུས་ཅན་ཀུན་གྱི་སྐྱེ་བའི་གནས་ནི། མངལ་སྐྱེས། སྒོང་སྐྱེས། དྲོད་གཤེར་སྐྱེས། རྫུས་སྐྱེས་ཏེ་བཞི་རུ་འདུས་ཤིང་། དེ་སྦྱོང་བྱེད་དུ་བསྐྱེད་རིམ་
ཡང་མཐུན་མཚུངས་སུ། རྒྱས་པ། འབྲིང་པོ། བསྡུས་པ། ཤིན་ཏུ་བསྡུས་པ་སྟེ་བཞིས་བསྟན། དེ་ལྟར་བསྐྱེད་ནས་རྫོགས་རིམ་ལ་གཉིས་ཏེ། བསྐྱེད་པའི་རིམ་པར་ལེགས་
338

আ
།གནས་དེ། །རྫོགས་པའི་རིམ་པ་འདོད་རྣམས་ལ། །ཐབས་འདི་རྫོགས་པའི་སངས་རྒྱས་ཀྱིས། །སྐས་ཀྱི་རིམ་པ་ལྟ་བུར་གསུངས། །ཞེས་
གསུངས་པ་ལྟར་ན། གཞལ་ཡས་ཁང་རྟེན་དང་བརྟེན་པར་བཅས་པ་བཀྲ་ལམ་མེར་གསལ་ལ་བརྟན་པར་བསྒོམ་པ་བསྐྱེད་རིམ། ཐུན་©སྡུ་བའི་དུས་སུ་སྣོད་བཅུད་གཞལ་ཡས་
བང་ལྷ་སྔགས་ས་བོན་རྣམས་ཇེ་ཕྲར་བསྡུ་བ་རྗེས་གཞིག །རྟེན་དང་བརྟེན་པ་མེ་ལོང་ལ་ཧས་བཏབ་པ་ལྟར་བསྡུ་བ་རིལ་འཛིན་ཏེ་རྫོགས་རིམ། དེ་དག་སྟོང་ཉིད་དུ་སྦྱངས་ཏེ་
མཉམ་པར་འཇོག་པ་ཟུང་འཇུག་སྟེ། འདི་ནི་བསྐྱེད་རྫོགས་ཟུང་འཇུག་རྣམས་རིམ་པ་ལྟར་བསླབ་པ་ཉིད་དོ། །ཡང་རྒྱུད་ལས། བསྐྱེད་པ་ཡི་ནི་རིམ་པ་དང་། །དེ་བཞིན་རྫོགས་
པའི་རིམ་པ་ཉིད། །རིམ་གཉིས་མཉམ་པར་གནས་ནས་ནི། །རྡོ་རྗེ་ཅན་གྱིས་ཆོས་བསྟན་ཏོ། །ཞེས་པའི་དབང་དུ་བྱས་ན། གྲོལ་ལམ་དུ་ཞུགས་པ་ཞིག་ཡིན་ཕྱིན་ཐོག་མར་རྣལ་

སྟག་རྩེའི་བཀའ་འབུམ་
འབྱོར་དེར་འཇུག་པའི་སྐབས་ཉིད་ནས་དྲན་ཤེས་ཀྱི་རྒྱུན་ལ་ཡང་དག་པར་གནས་པས། གཞུང་གི་མངོན་རྟོགས་ཇི་ལྟ་བ་གསལ་འདེབས་པ་འདི་ཀ་གཤིས་ཀ་དག་གི་གདངས་
ལྷར་སྣང་བ་ཉིད་ཡིན་པས་ན། རྣམ་པ་ཙམ་དུ་ལྷར་སྣང་ཡང་ངོ་བོ་རང་བཞིན་མ་གྲུབ་པས་སྟོང་ཉིད་དང་ཡེ་ནས་འབྲལ་མི་ཤེས་པ་ནི། སྣང་ཆ་བསྐྱེད་རིམ། སྟོང་ཆ་རྫོགས་
རིམ༑ དེ་གཉིས་ཐ་དད་དུ་མི་གནས་པས་ཟུང་འཇུག་གོ །དེ་ལྟ་བུའི་གནད་ཀྱིས་ཟིན་པའི་བསྐྱེད་རིམ་བསྒོམ་ཚད་བསྐྱེད་རྫོགས་ཟུང་འཇུག །བྱམས་པ་བསྒོམ་ཚད་གཉུག་མ་
བྱམས་ཆེན།
སྤྲོས་པ་ཐམས་ཅད་སྤྲོས་མེད་རང་བཞིན་ཡོངས་ཤེས་སུ་ལྷུན་གྱིས་གྲུབ་པས་ཁྱད་པར་དུ་གྱུར་པ་འདི་ནི་རྡོ་རྗེ་ཐེག་པའི་ཉམས་ལེན་གྱི་སྙིང་པོ་ངེས་གསང་བླ་ན་མེད་
པའི་གདམས་པའོ། །དེ་ལྟར་ཡང་སྔ་མ་མི་ཟབ་ལ་ཕྱི་མ་ཟབ་པར་བསྟན་པའང་གང་ཟག་གི་བློ་ངོར་ཡིན་གྱི་འགལ་བ་ནི་མ་ཡིན་ཏེ། མཚན་བརྗོད་ལས། ཐེག་པ་སྣ་ཚོགས་
340

།ཐབས་ཚུལ་གྱིས། །འགྲོ་བའི་དོན་ལ་རྟོགས་པ་པོ། །ཞེས་འབྱུང་བས་སོ། །དེ་དག་ཀྱང་ཧྲིལ་གྱིས་དྲིལ་ན་རྒྱལ་དབང་རྗེས། གཤིས་སྐྱེ་བ་མེད་
པ་བདེ་ཆེན་ཡབ། །མདངས་འགག་པ་མེད་པ་སྣ་ཚོགས་ཡུམ། །བདེ་སྟོང་རོ་མཉམ་གྱི་རང་བྱུང་ལྷ། །འདི་ལྷ་སྐུ་ཕྱག་རྒྱ་ཆེན་པོ་ཡིན། །ཅེས་གསུངས་པས། གཉུག་མ་སེམས་
ཀྱི་གནས་ལུགས་ཡོངས་སུ་ཤེས་པའི་ངང་དུ་སྤང་ལ་བེ་ཕུར་བཏབ་པ་ལྟ་བུར་འདུག་ཚུགས་ན་ཆོས་ཕུང་བརྒྱད་ཁྲྀའི་སྙིང་པོ་དེ་རུ་འདུ་བས་དོན་ནི་འདི་རང་ལ་འཁེལ་དགོས་ལ།༔
འོན་ཀྱང་སྤྲོས་པ་དག་སྤྲོས་མེད་ཀྱི་རྒྱན་ཏུ་འཆར་ན་གཞན་དོན་གཟུགས་སྐུའི་ས་བོན་དུ་འགྱུར་བ་སྟེ། ཆོས་ཐམས་ཅད་རྟེན་ཅིང་འབྲེལ་པར་འབྱུང་བའི་གནད་ཀྱིས་སོ། །དེས་ན་
ཐོག་མར་བྱང་ཆུབ་ཏུ་སེམས་བསྐྱེད་པ་ནས་གཟུང་། ཤེས་པ་ཁ་ནང་དུ་ལོག་ལ་མ་ཡེངས་པའི་ངང་ནས་དམིགས་པ་རྣམས་བྱས་པས་བསྐྱེད་རྫོགས་སམ། ཚོགས་གཉིས་ཟུང་

འཇུག་ཏུ་འགྱུར་བས་ཉམས་ལེན་དེ་ལྟར་མཛད་འཚལ། ཞེས་པ་འཚོ་མཛད་བསོད་ནམས་ཀྱི་ངོར་ལན་ལྡེ་དཀར་གྱི་ཕུག་པར་བཀོད་པའོ།